L'Institut Català de les Dones, complint el mandat de la Llei 17/2015, del 21 de juliol, d'igualtat efectiva entre homes i dones, i en el marc del Pla director de formació en equitat de gènere de Catalunya 2017-2020 està compromès a facilitar la capacitació progressiva i permanent que ha de permetre a tot el personal al servei de les administracions públiques, afrontar de manera integral totes les formes de violència masclista, especialment la violència contra les dones i els actes sexistes, misògins i discriminatoris, tal com diu la mateixa Llei.
L'ICD, en col·laboració amb l'Escola d'Administració Pública de Catalunya, organitza aquest curs semipresencial amb la finalitat d'oferir una formació de caràcter estructural, per abordar la naturalesa multidimensional de les violències, des de la consideració de les particularitats territorials, culturals, religioses, personals, socioeconòmiques i sexuals de la diversitat de les dones en situació de violència masclista, també segons la Llei 5/2008, del 24 d'abril.
Per la qual cosa, aquest curs tindrà un enfocament interseccional, que serà l'eix vertebrador i la base des de la qual es mirarà la complexa realitat del treball professional en els circuïts.
Una altra de les raons de ser d'aquest curs es el reconeixement de la feina que desenvolupen els professionals dels circuïts territorials d'abordatge de les violències masclistes, mitjançant una certificació que acrediti i posi en valor la seva competència professional.
Amb l'objectiu de conservar el coneixement acumulat durant els anys d'exercici del Pla director de formació i els més immediats, s'ha determinat un sistema de convalidació dels continguts ja cursats amb anterioritat, que es tradueix en unes normes de convalidació d'hores lectives que es poden consultar en el document de Criteris generals de funcionament consultables en aquesta pàgina.
En el desenvolupament de les estratègies del Pla director de formació, aquesta vol ser una formació transformadora, que porti directament al lloc de treball els aprenentatges generats en l'àmbit de la formació i procuri resultats tangibles, per a la qual cosa, s'avaluarà la transferència de la formació mitjançant un projecte aplicat.
Finalment, la modalitat semipresencial del curs, que combina les classes presencials amb les virtuals, facilita la descentralització territorial a l'hora de fer-lo i li atorga la capacitat d'arribar a tots els racons de país.
Professionals de les administracions públiques implicades en els circuits d'abordatge de les violències masclistes.
Introducció a l'abordatge de les violències masclistes
Necessitat de l'abordatge interseccional de les violències masclistes
Àmbits de la violència: Àmbit de la parella i àmbit familiar (I)
Àmbits de la violència: Àmbit de la parella i àmbit familiar (II)
Àmbits de la violència: Àmbit laboral
Àmbits de la violència: Àmbit social o comunitari
Representació de les violències masclistes en els mitjans de comunicació i audiovisuals
Lliurament d'un treball aplicat
El curs consta de 9 mòduls de contingut, descrits a l'apartat de programa.
Són convalidables per altres formacions similars, tal com s'explica al document de criteris generals.
L'últim mòdul comporta la realització d'un treball aplicat o projecte.
En total són 140 h de docència, dividides en un total de 90 hores virtuals i 50 hores presencials, distribuïdes d'aquesta manera:
Es realitzen un nombre determinat de sessions presencials a cada mòdul, les quals són d'assistència obligatòria, així com un seguit d'activitats avaluables a l'aula virtual.
Doctora en Geografia per la UAB, actualment investigadora en el Grup de Gènere i TIC de la UOC.
Treballa en temes d'investigació centrats en la conceptualització del Dret a la Ciutat des d'una perspectiva de gènere interseccional, les geografies feministes i de la sexualitat.
Doctor en Sociologia i Ciències Polítiques per la UNED i llicenciat en Psicologia per la UCM.
Màster en Avaluació de les Polítiques Públiques.
Actualment és investigador en el departament de Sociologia de la Universitat Autònoma de Barcelona.
Llicenciada en Dret per la Universitat Pompeu Fabra, especialista en dret penal i assessora en polítiques públiques.
Postgrau en pràctica jurídica per l'Il·lustre Col·legi de l'Advocacia de Barcelona.
Postgrau en Atenció i prevenció de violències masclistes per La Salle.
Llicenciada en Dret per la UAB.
Advocada penalista, especialista en drets humans i discriminació, delictes d'odi, llibertat d'expressió i violència de gènere.
Forma part de la Comissió de Defensa del Col·legi de l'Advocacia de Barcelona, de Dones Juristes i de l'Associació Catalana de la Defensa del Drets Humans.
Assessora de l'Observatori contra la homofòbia.
Experta en violències masclistes.
Màster Interdisciplinari en Estudi, Intervenció i Prevenció de la Violència Familiar per la UAB.
Postgrau en Direcció i Gestió d'ONLS i Màster oficial en direcció de serveis per la URL.
Consultora i formadora experta en treball en xarxa i polítiques d'abordatge de les violències masclistes.
Vicedegana del COPC (Col·legi Oficial de Psicologia de Catalunya).
Advocada experta en protecció de dades.
Professora col·laboradora del Postgrau en Protecció de Dades de la UOC.
És responsable de Projectes Estratègics i de Protecció de Dades en l'Autoritat Catalana de Protecció de Dades.
Diplomada en Treball Social, especialitzada en Salut Pública i Gènere.
En l'actualitat és coordinadora d'Incidència Política de l'Associación Creación Positiva i col·labora en diferents projectes de formació i elaboració de protocols.
Tamaia, viure sense violència, SCCL
Entitat d'iniciativa social pionera en el treball amb la violència masclista, des de 1992 que ha impulsat i participat a diferents xarxes socials.
Treballa en base al compromís profund amb l'erradicació de la violència masclista.
Com un "continuum", l'entitat treballa per sensibilitzar i educar a la Societat perquè identifiqui i elimini les traces de violència i d'abús dels seus actes i hàbits socials.
Llicenciada en Psicologia Clínica i de la Salut i Psicoterapeuta gestàltica.
Diplomada especialitzada en Traumateràpia Infantil Sistèmica, en EMDR i en Psicoteràpia Sensorio Motriz.
Actualment treballa com psicoterapeuta i docent a IFIV i Exil.
Doctora en Dret per la Universitat Pompeu Fabra.
És professora associada del Departament de Dret d'aquesta universitat i del Màster Universitari de Dones, Gènere i Ciutadania.
Inspectora de Treball i Seguretat Social de Barcelona, és membre del Grup Tècnic d'Assetjament sexual i per raó de sexe del Consell de Relacions Laborals de la Generalitat de Catalunya.
Màster de criminologia i execució penal de la UAB.
Màster d'Estudis de Dones, Gènere i Ciutadania de l'IIEDG.
Màster d'introducció a la Psicoanàlisi de la UdG.
Tècnica, psicoterapeuta i formadora experta en gènere i violències masclistes.
És el programa d'Adoratrius a Catalunya que, des del 2002, ofereix atenció integral a dones i infants que han estat víctimes del tràfic d'éssers humans.
Igualment, promou el canvi social a través de la sensibilització i denúncia d'aquesta greu violació de Drets Humans.
Està format per un equip multidisciplinari que ofereix serveis de retorn voluntari, allotjament, salut i atenció psicològica, assistència jurídica, atenció social, formació, treball i incidència.
L'Associació, drets sexuals i reproductius
L'Associació és una entitat no governamental interdisciplinària formada per persones interessades en la promoció i defensa dels Drets Sexuals i Reproductius.
Es va constituir a Barcelona l'any 1982, arran del sorgiment dels centres de Planificació Familiar.
La seva missió és impulsar, fomentar i facilitar la sensibilització, la prevenció i l'educació de la societat en l'àmbit de la salut sexual i reproductiva.
Són expertes en l'aplicació educativa i divulgativa de l'anàlisi de la cultura audiovisual, amb les seves representacions visuals.
Activitats educatives, materials didàctics i programacions culturals específiques els permet treballar la cultura audiovisual des d'una perspectiva crítica, amb l'objectiu de construir propostes alternatives i diverses per enriquir l'entorn social.
El col·lectiu està format per professionals provinents de diversos àmbits i amb una experiència comuna en projectes educatius i de divulgació del coneixement sobre la cultura audiovisual i el pensament social.
140 hores lectives, distribuïdes en 50 de presencials i 90 de virtuals.
En aquesta activitat s'avalua l'aprenentatge de l'alumnat.
Dins d'aquesta avaluació, els alumnes hauran de superar o convalidar cadascun dels 9 mòduls del curs, l'últim dels quals comporta el lliurament d'un treball aplicat.
La valoració total del curs, incloent assistència a les sessions presencials i les activitats avaluables on line, s'ha establert en 1.000 punts.
Per superar el curs s'ha establert un doble criteri, assistir a un mínim del 60% de les sessions presencials i obtenir 650 punts dels 1.000 possibles.
Es lliurarà un certificat d'aprofitament a les persones que superin el curs.
ICD (Institut Català de les Dones), amb la col·laboració del Servei de Formació Continua Professionalitzadora de l'EAPC.